**Den Norske Kirke**

**Askim menighet**

**Askim, 31.10.2024**

**Møtebok i Askim menighetsråd**

Tid: **Torsdag 31.10.24 klokka 1830**

Sted: Grøtvedt menighetssenter

**Tilstede:** Inger Marie Ask Ellefsen, Arne Lein, Kjell Oddvar Dahl, Niklas Karlsen, Oscar Lied, Kåre Sundbrei.

Fra administrasjonen: daglig leder Gunnlaug Brenne.

**Meldt forfall:** Annvor Greibesland, Jan Fredriksen.

Kort åpning av møtet ved Inger Marie Ask Ellefsen: «Nåde over nåde» – reformasjon/fornyelse av troen.

***Orientering om musikk-og kulturlivet i menigheten ved kantor Stamen Stantchev (15 minutter) i starten av møtet:***

Har nå vært over ett år i menigheten og har fått kontakt med alle deler av det vanlige menighetslivet og musikklivet. Jeg trives veldig godt i jobben. Nytt: Barnekoret SingKids med 37 medlemmer, i underkant av 20 som er aktive hver gang. SingKids skal være med på innspilling med Nordic Tenors. Voksenkor: har hatt hell med prosjektkor noen ganger, men tungt å få til noe permanent. Ønsker å skape en mini kirkefestival/dager, kanskje rundt Allehelgen med samtids-og klassisk musikk. Har kontakt med Askim kulturforum rundt dette og vi jobber videre. Har god kontakt med musikkmiljøet i byen, har samarbeid med mange.

Sangen i gudstjenesten er ganske god i Askim, det er fint å være organist.

Arbeidsmengden er passe i og med at det er vekslende og ikke like hektisk hele tiden, selv om vi har mange gravferder i Askim, og jeg har de aller fleste.

Glad for at den musikkformen jeg er mest glad i (jazz og gospeljazz) er veldig velkommen i Askim.

**Sak 58/24** **Godkjenning av møteinnkalling.**

***Vedtak:*** Godkjent.

**Sak 59/24** **Godkjenning av sakliste**

***Vedtak:*** Godkjent.

**Sak 60/24** **Godkjenning av møtebok fra møte 26.09.2024.**

***Vedtak:*** Godkjent.

**Sak 52/24** **Handlingsplan knyttet til strategiplanen (utsatt sak fra forrige møte)**

*Vedlegg i saken: Forslag til handlingsplan*

Arne Lein presenterte saken og innledet til drøfting.

***Vedtak:***

Utkast til handlingsplanen støttes slik den foreligger etter at endringer/tillegg er innarbeidet. Kjell Dahl og Arne Lein får fullmakt til å korrigere dokumentet ifht innspill som kom i møtet. Ifht retting av faktafeil i teksten hjelper Gunnlaug Brenne til med rettingen.

Teamet jobber så videre med konkrete tiltak innenfor de prioriterte områdene.

Bearbeidet handlingsplan fremlegges menighetsrådet for vedtak.

Det inviteres til et åpent møte for å orientere for få innspill til de valgte satsingsområdene.

Endelig vedtak av handlingsplanen gjøres deretter.

Benytte også anledningen til å intensivere givertjenesten til menigheten, konkretisere innsamlingsmål.

**Sak 61/24** **Høringssvar ifht valgordning i kirken**

Forslag til høringssvar utarbeidet av Niklas Karlsen er vedlagt, samt høringsnotatet. Niklas orienterer og innleder til drøfting. Gunnlaug orienterte og foreslo høringssvar på resterende punkter. Rådet drøftet spesielt hvorvidt høringssvaret vårt skulle velge modell 2 eller 3 på spørsmål 5 (ang graden av digitalt valg.) Rådet gikk til slutt inn for å avgi høringssvar til støtte for modell 2.

***Vedtak:***

På bakgrunn av samtalen i menighetsrådet lager Niklas Karlsen og Gunnlaug Brenne en ferdig høringsuttalelse på vegne av rådet og leverer denne.

**Sak 62/24** **Innspill ifht utlysingstekst: Daglig leder Kirkekroa.**

Den ansatte har sagt opp sin stiling og stillingen skal lyses ut. Menighetsrådet bes om å komme med innspill ifht vedlagte forslag til utlysingstekst.

***Vedtak:***

Menighetsrådets ønsker at det fremgår i overskriften at stillingen innehar ansvaret for det diakonale arbeidet på Kirkekroa, ellers ingen spesielle kommentarer.

**Sak 63/24** **Vedtak om revidert budsjett 2024.**

Vedlagt er forslag til revidert budsjett 2024, samt en forklaring til noen av budsjettpostene.

***Vedtak:***

Revidert budsjett for 2024 vedtas slik det foreligger i vedlegg til saken.

**Sak 64/24** **Datoer for MR-møter i 2025**

Samordnes med FR sine møtedatoer. Det foreslås å ha 8 menighetsrådsmøter, som i 2024. MR skal i tillegg ha et eget møte med biskopen under visitasen i januar.

***Vedtak:***

Årshjul for menighetsrådet 2025 vedtatt, med tillegg av et møte i november og at oktobermøtet og desembermøtet skyves noe på. Daglig leder legger dette inn i Årshjulet.

**Sak 65/24** **Orienteringer:**

**Soknepresten:**

* Orientering om programmet for visitasen og om menighetsrådets oppgaver og ansvar ifbm visitasen, se vedlegg.

**Leder i rådet:**

* Orientering/kopi av brev fra Øyvind Woie og svar fra MR-leder. (se vedlegg)
* Orientering om brev fra Askim menighetsråd til fellesrådet i september 2024. (se vedlegg)

**Daglig leder:**

* Brannalarmanlegget på Grøtvedt er nå ferdig montert, og i drift med overføring til alarmsentralen.
* Ny parkeringsplass ved Grøtvedt, for liten siden det er mange ansatte på Mortenstua. Kommunen vil foreløpig ikke reservere noen plasser til bhg/dagtidsbrukere på menighetssenteret, men bekrefter skriftlig at Menighetssenteret har krav på 24 av de ca 65 p-plassene. Gunnlaug følger opp saken og vi har inntil videre avtale med Mortenstua om at våre dagtidsbrukere (for eksempel Babysang) kan parkere i dropp-sonen ved hovedinngangen til Mortenstua. Søppelkonteinere er flyttet nærmere oss, så det er jo bra. Vi bruker fortsatt disse felles konteinerne.
* Oppfølging fra forrige menighetsrådsmøte: Juletrefestkomite: Arne, Kåre, Oscar og Niklas meldte seg til å utgjøre komite. Niklas kaller inn komiteen. Utsmykningskomite Grøtvedt: Oscar, Connie Maier (kirketjener) og Preben Hodt har tatt på seg oppgaven med å lage et forslag til enkel utsmykking. Komiteen får delegert myndighet til å gjøre noen enkle tiltak.
* Neste møte i menighetsrådet er 11.12.24: Foreta valg av leder og nestleder for neste år. Valg av medlem og varamedlem til fellesrådet. Medlemmene bes tenke over hvorvidt man er villig og har mulighet til å la seg velge. Evaluering av G2. Opplegg for menighetsrådets arbeidsoppgaver/ansvar under bispevisitasen.

Ønsker rådet å ha litt førjulshygge med litt mat/utvidet bevertning på det møtet?

* Dugnad på Grøtvedt menighetssenter 16.11: Det er foreløpig 7 personer som har meldt at de blir med på dugnaden, i tillegg 1 som har meldt seg som kakebaker.

***Vedtak:*** Orienteringene tatt til etterretning.

**Sak 66/24** **Eventuelt**

* Vurdere forespørsel om å leie ut til en ny fast leietaker hver onsdag på Grøtvedt: MR mener at vi ikke kan binde opp onsdagen hver uke. Søker kan tilbys fredag eller annenhver mandag.

Møtet hevet klokka 2115.

For menighetsrådet;

Kjell Dahl, leder i rådet (sign.)

Gunnlaug Brenne, daglig leder Askim menighet